Fraga e cramo
Fraga e cramo sunt ferculum dulce satis simplex e fragis cultis, cramo, saccharo constitutum. Tali ferculo Ludovicus de Cussy magister hospitii imperatori Napoleoni regique Ludovico XVIII, primus vinum Campanicum addidit, quae coniunctio "Triple alliance" (Triplex alligantia) nuncupavit ex appellatione civitatum sociarum qui Napoleonem debellaverant; Fraises à la Cussy (Fraga modo Cussy) interdum appellatur. Strawberries and cream, videlicet fraga saccharo sparsa e cramo, Wimbledoniae prope Londinium quotannis apud certamina teniludi proponuntur; cum quibus vinum Campanicum bibi solet.